रीजनल साइंस एग्जीबिशन आज से
सेंट्रलबोर्ड सेकेंड्री एग्जामिनेशन (सीबीएसई) रीजनल साइंस एग्जीबिशन 29 दिसंबर से शुरू होगा। गुरुनानक स्कूल में एग्जीबिशन 31 दिसंबर तक चलेगा। इसका उद्घाटन मंगलवार को सुबह 10 बजे रांची के जिला शिक्षा पदाधिकारी राजकुमार प्रसाद सिंह करेंगे।
गुरुनानक स्कूल को पहली बार एग्जीबिशन के आयोजन की जिम्मेदारी मिली है। एग्जीबिशन के कन्वेनर प्राचार्य डॉ. मनोहर लाल ने बताया कि तीन दिनों तक चलनेवाले एग्जीबिशन में झारखंड के 24 स्कूलों के 100 बाल वैज्ञानिक भाग लेंगे। ये कुल 38 मॉडल प्रस्तुत करेंगे।
एग्जीबिशन में जमशेदपुर, बोकारो, हजारीबाग, धनबाद जिले सीबीएसई स्कूलों के स्टूडेंट्स शामिल होंगे। रांची से आधा दर्जन स्कूलों ने एग्जीबिशन में भाग लेने की स्वीकृति दी है। इसमें सरला बिरला, डीएवी कपिलदेव, डीपीएस, डीएवी बरियातू, गुरुनानक हायर सेकेंड्री स्कूल शामिल हैं। मॉडल इंडस्ट्रीज, आपदा प्रबंधन, हेल्थ एंड न्यूट्रिशन, नेचुरल रिसोर्स, पर्यावरण सुरक्षा, मैथ्स इन डेली लाइफ समेत अन्य विषयों पर आधारित होंगे। छह लोगों की निर्णायक मंडली अच्छे मॉडलों का चयन करेंगी। चयनित प्रतिभागी को राष्ट्रीय स्तर पर आयोजित एग्जीबिशन में भाग लेने का अवसर मिलेगा।
kas_Deva bho_Deva hin_Deva hin_Deva